Si Palui
Tambahi Kakurangannya
"Adakah bubuhan ikam baisi ruku? Masam muntungku nah, parak satangah hari aku kada baruku," ujar Garbus maminta ruku.
BANJARMASINPOST.CO.ID - "Napa pina masam Bus?" takun Tulamak.
"Aku tadi di jalan batamuan wan julakku," ujar Garbus.
"Napa hubungannya wan muha ikam nang talipat duabelas tu?" ujar Palui.
"Julakku tadi bahutang duit ka aku Lui ai, padahal duit itu sagan manukar ruku. Kada nyaman jua aku kada mahutangi," ujar Garbus.
"Oooo... masalah ruku kah sakalinya, sangkan napa kah," ujar Palui.
"Adakah bubuhan ikam baisi ruku? Masam muntungku nah, parak satangah hari aku kada baruku," ujar Garbus maminta ruku.
"Aku kahabisan jua Bus ai. Tapi mun handak baruku jua, ini nah kujulungi duit. Tukarakan ruku nang paling harat merek 345, kakurangannya tolong tambahi akan," ujar Palui sambil manjulungi duit ka Garbus.
"Amun manambahi aku akur haja Lui ai, asal kawa baruku harat kita hari ini," ujar Garbus langsung tulak ka waruk julak Isul manukar ruku nang paling harat sasuai wan susuruhan Palui.
"Barapa lak ruku ni harganya?" ujar Garbus manunjuk ka ruku nang harat
"Haraganya Rp 12.500,- ruku paling harat," ujar julak Isul manjulung ka rukunya.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn